钦定古今图书集成/明伦汇编/官常典/第109卷 > 北周
## 钦定古今图书集成/明伦汇编/官常典/第109卷 > 北周

### 孝闵帝元年春正月辛丑即天王位封魏帝为宋公按周书孝闵帝本纪云云

### 明帝元年诏元氏子女坐入为官口者悉放免

按《周书明帝本纪》：元年冬十二月甲午，诏曰：“善人之
后，犹累世获宥，况魏氏以德让代终，岂容不加隐恤？
元氏子女自坐赵贵等事以来，所有没入为官口者，
悉宜放免。”

明帝二年秋九月甲辰，封少师元罗为韩国公以绍
魏后，并录用元氏子孙。

按《周书·明帝本纪》云云。按《元伟传》，“太祖天纵宽仁，
性罕猜忌，元氏戚属，并保全之，内外任使，布于列职。
孝闵践祚，无替前绪，明武缵业，亦遵先志。虽天厌魏
德，鼎命已迁，枝叶荣茂，足以逾于前代矣。然简牍散
亡，事多湮落，今录其名位可知者附于此云。”

柱国大将军、太傅、大司徒、广陵王元欣

柱国大将军、特进、尚书令、少师、义阳王《元子孝》，
尚书仆射、冯翊王元《季海》。

七兵尚书、《陈郡王元元》

大将军、淮安王元育

大将军、梁王元俭。

大将军、尚书令、少保、小司徒、广平郡公元赞

大将军、纳言、小司空、荆州总管、安昌郡公元则，
侍中、骠骑大将军、开府仪同三司、少师、韩国公元罗，
侍中、骠骑大将军、开府仪同三司、吏部尚书、鲁郡公
元正。

侍中、骠骑大将军、开府仪同三司、中书监、洵州刺史、
宜都郡公元《颜子》

侍中、骠骑大将军、开府仪同三司、鄯州刺史、安乐县
公元寿

侍中、骠骑大将军、开府仪同三司、武卫将军、遂州刺
史、房陵县公元审